Αθήνα, 03/07/2025

Αρ.Πρωτ. 606/ 03.07.2025

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Δ.Σ. της Αστικής μη κερδοσκοπικής εταιρείας Κέντρο Παιδιού και Εφήβου (ΚΠΕ), με έδρα τη Χίο, Εγκρεμού 30, καλεί τους/-ις υποψηφίους/-ες να εκδηλώσουν ενδιαφέρον για την κάλυψη:

**Μίας (1) θέσης εργασίας για απασχόληση στο Τμήμα Εξεύρεσης Πόρων στο Περιστέρι, Αττικής, με ειδικότητα:**

* **Στέλεχος Εύρεσης Πόρων (Fundraiser)**

Η συνεργασία θα έχει την μορφή εξαρτημένης σχέσης εργασίας, πλήρους απασχόλησης, ορισμένου χρόνου με δυνατότητα ανανέωσης.

**Περιγραφή Ρόλου**

Το στέλεχος θα ενταχθεί στο Τμήμα Εξεύρεσης Πόρων, το οποίο είναι υπεύθυνο για τη διασφάλιση της βιωσιμότητας και της ανάπτυξης του έργου του ΚΠΕ, μέσω αναζήτησης και αξιοποίησης εναλλακτικών πηγών χρηματοδότησης. Ο ρόλος απαιτεί στενή συνεργασία με το Τμήμα Προβολής και Προώθησης.

**Περιγραφή αρμοδιοτήτων**

* **Ανάπτυξη στρατηγικής fundraising**:
  + Σχεδιασμός και υλοποίηση στρατηγικού πλάνου εξεύρεσης πόρων (ετήσιου ή πολυετούς).
  + Καθορισμός στόχων και KPIs για τις καμπάνιες.
* **Εντοπισμός χρηματοδοτικών ευκαιριών**:
  + Έρευνα και καταγραφή πιθανών χρηματοδοτών: ιδρύματα, χορηγοί, επιχειρήσεις, ιδιώτες δωρητές, ΕΣΠΑ/ΕΕ.
  + Παρακολούθηση προκηρύξεων, προσκλήσεων και νέων τάσεων στην Ελλάδα και το εξωτερικό.
* **Διαχείριση αιτημάτων και σχέσεων με δωρητές και χορηγούς**:
  + Συγγραφή και υποβολή προτάσεων για χρηματοδότηση.
  + Παρακολούθηση και αναφορά της υλοποίησης προς τους δωρητές/χορηγούς.
  + Δημιουργία και διατήρηση σχέσεων με υφιστάμενους και δυνητικούς χρηματοδότες.
  + Παρουσίαση του έργου και του οράματος του ΚΠΕ σε υποψήφιους υποστηρικτές.
* **Καμπάνιες και δράσεις ευαισθητοποίησης**:
  + Υλοποίηση fundraising καμπανιών (π.χ. online, κοινωνικά δίκτυα, crowdfunding).
  + Συμμετοχή σε εκδηλώσεις και δίκτυα του χώρου.
* **Συνεργασία με άλλα τμήματα**:
  + Συντονισμός με το Τμήμα Προβολής και Προώθησης του ΚΠΕ για την προβολή δωρητών/χορηγών.
  + Υποστήριξη της σύνταξης reports και αξιολογήσεων για χρηματοδότες κατά την υλοποίηση των δράσεων.

**Απαραίτητα Προσόντα**

* Πτυχίο ΑΕΙ/ΤΕΙ σε μάρκετινγκ, δημόσιες σχέσεις, διοίκηση επιχειρήσεων, οικονομικά ή συναφές αντικείμενο.
* Αποδεδειγμένη επαγγελματική εμπειρία τουλάχιστον **3 ετών** στην εξεύρεση και διαχείριση πόρων για κοινωφελείς σκοπούς ή σχετικό τομέα.
* Εμπειρία στη συνεργασία με ιδρύματα, χορηγούς, δωρητές και καλή γνώση του οικοσυστήματος ΜΚΟ.
* Άριστη γνώση ελληνικών και αγγλικών (γραπτός και προφορικός λόγος).
* Άριστη χρήση MS Office, Google Suite και βασικών ψηφιακών εργαλείων.

**Θα συνεκτιμηθούν**

* Ικανότητες επικοινωνίας, ανάληψης πρωτοβουλιών και τήρησης προθεσμιών.
* Δεξιότητες ομαδικής συνεργασίας και επίλυσης προβλημάτων.
* Δημιουργική σκέψη, στρατηγικός προσανατολισμός, οργανωτικότητα και προσοχή στη λεπτομέρεια.
* Συστατικές επιστολές.

**Υποβολή Αιτήσεων**

**Απαραίτητα Δικαιολογητικά:**

* Αίτηση [**ΕΔΩ**](https://docs.google.com/document/d/1nttJHS2lWHyD_qEN1u9JgJJUy3E30M2P/edit)
* Βιογραφικό Σημείωμα
* Συνοδευτική επιστολή εκδήλωσης ενδιαφέροντος

Οι ενδιαφερόμενοι/-ες καλούνται να αποστείλουν τα παρακάτω **έως 25/07/2025** στο email **humanresources@kpechios.org**, με θέμα: **"Στέλεχος Εύρεσης Πόρων (Fundraiser)".**

Οι υποψήφιοι που δεν θα προσκομίσουν πλήρη φάκελο δικαιολογητικών, θα αποκλείονται από τη διαδικασία επιλογής. Η τελική επιλογή θα πραγματοποιηθεί κατόπιν **συνέντευξης**, η οποία θα προγραμματιστεί με προσωπική επικοινωνία. Από τους/τις υποψηφίους/ες που θα κληθούν σε προσωπική συνέντευξη, θα ζητηθεί να υποβάλουν πριν την υλοποίηση της συνέντευξης, γραπτό κείμενο με τις απόψεις και προτάσεις τους σχετικά με την οργάνωση και ενίσχυση του έργου Fundraising του φορέα.

**Η Πρόεδρος του Δ.Σ. του ΚΠΕ**

**Π. Σιδηροφάγη**

ΕΝΗΜΕΡΩΣΗ ΓΙΑ ΤΑ ΠΡΟΣΩΠΙΚΑ ΔΕΔΟΜΕΝΑ

Σας ενημερώνουμε πως για τον σκοπό της συμμετοχής σας στην παρούσα πρόσκληση εκδήλωσης ενδιαφέροντος και για λόγους συμμόρφωσης με τον Κανονισμό 2016/679 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα, συλλέγουμε τα εξής δεδομένα που μας παρέχετε με την παρούσα αίτηση: Επώνυμο, Όνομα, Διεύθυνση, Τηλέφωνο, Ηλεκτρονική Διεύθυνση, ΑΜΚΑ , ΑΦΜ, ΔΟΥ , ΑΔΤ, ΑΜΑ. Αθήνα, 03/07/2025